ନିତ୍ୟାନନ୍ଦ ପଣ୍ଡା  (ଜନ୍ମ: ୧୯୫୩), ଜଣେ ଓଡ଼ିଆ ଲେଖକ  । ସେ ୧୯୮୭ ମସିହାରୁ ଲେଖାଲେଖି ଆରମ୍ଭ କରିଥିଲେ । ତାଙ୍କର ୧୬ଟି ଉପନ୍ୟାସ ଓ ୨୦୦ରୁ ଅଧିକ ଗଳ୍ପ ପ୍ରକାଶ ପାଇ ସାରିଛି । ଉପନ୍ୟାସ  "ଗୋଟିଏ ଯୋଡି ଗାଁର କାହାଣୀ"  ପାଇଁ ସେ ୨୦୧୫ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସାହିତ୍ୟ ସର୍ଜନା ନିତ୍ୟାନନ୍ଦ ୧୯୮୭ ମସିହାରେ ଲେଖାଲେଖି ଆରମ୍ଭ କରିଥିଲେ । ପ୍ରଥମ ଲେଖା ଗଳ୍ପ ଥିଲା ଓ ଏହା ୧୯୯୪ ମସିହାରେ ବହୁରୂପୀ ଗଳ୍ପ ସଂକଳନ ଭାବରେ ପ୍ରକାଶ ପାଇଥିଲା । ୨୦୦୫ରେ ପ୍ରଥମ ଉପନ୍ୟାସ ଅଭୟାରଣ୍ୟ ପ୍ରକାଶ ପାଇଥିଲା । ଗ୍ରାମୀଣ ସଭ୍ୟତା ଓ ଚରିତ୍ର ତାଙ୍କ ଲେଖାର ମୁଖ୍ୟ ବିଷୟବସ୍ତୁ ହୋଇଥାଏ । ସୁରେନ୍ଦ୍ର ମହାନ୍ତି, ମନୋଜ ଦାସ, ଅଖିଳ ମୋହନ ପଟ୍ଟନାୟକ, ଅଚ୍ୟୁତାନନ୍ଦ ପତି ଆଦି ଲେଖଙ୍କଠାରୁ ସେ ଲେଖିବାକୁ ପ୍ରେରଣା ପାଇଛନ୍ତି ବୋଲି ସ୍ୱୀକାର କରିଛନ୍ତି ।